Τα Χανιά και το Ηράκλειο έχουν διεθνή αεροδρόμια, ενώ στην Κρήτη υπάρχει ακόμα ένα, μικρότερο αεροδρόμιο στη Σητεία, αποκλειστικά για εγχώριες πτήσεις. Η διάρκεια της πτήσης από και προς την Αθήνα διαρκεί περίπου 55 λεπτά, ενώ για Θεσσαλονίκη θα χρειαστείς περίπου 1 ώρα και 30 λεπτά. Αν πάλι σκέφτεσαι να πας στην Κρήτη με το πλοίο, τότε μάθε ότι υπάρχουν λιμάνια σε όλες τις μεγάλες πόλεις στο βόρειο τμήμα του νησιού, με καθημερινά δρομολόγια από Πειραιά προς Χανιά, Ηράκλειο και Σητεία, όπως επίσης με πολλές διασυνδέσεις με νησιά των Κυκλάδων και των Δωδεκανήσων. Τα δρομολόγια των πλοίων είναι περισσότερα τους καλοκαιρινούς μήνες, οπότε υπάρχει η δυνατότητα να πας Ηράκλειο και από το λιμάνι της Ραφήνας.